**PÁLYÁZATI DOKUMENTÁCIÓ**

Bábolna Város Önkormányzata (2943 Bábolna, Jókai M. u. 12.) a bábolnai Zrínyi Miklós u. 15. szám alatti 148 hrsz-ú, 1221 m2 területű, kivett lakóház, udvar, gazdasági épület megnevezésű ingatlant egyfordulós pályázat keretében kívánja értékesíteni.

Ingatlan ismertetése:

Az ingatlan az Lke2 övezetben található, az övezeti leírások elérhetők: <https://or.njt.hu/eli/v01/729677/r/2013/32>

Lakóház: 1975-ben épült, földszint + emelet összesen 128,45 m2, tégla falazat, műszaki állapota jó (hőszigetelt üvegezésű műanyag ablakok, 10 cm külső szigetelés, gáz központi fűtés, villanybojleres melegvíz előállítás. Az ingatlan két lakás kialakítására is alkalmas.

Melléképület: 26 m2, jelenleg iroda és kazánház funkciójú helyiségekkel

Garázs: 22 m2

**A legkisebb megajánlható ár: bruttó 65.000.000,- Ft**

**Pályázók köre: átlátható gazdálkodó szervezet vagy magánszemély lehet**

Az ajánlatnak tartalmaznia kell az **ajánlattevő** **adatait, a megajánlott vételárat négyzetméterben, a fizetési feltételeket és az ajánlattevő alábbi nyilatkozatait:**

* **-nyilatkozat, hogy a pályázati felhívásban foglalt feltételeket elfogadja,**
* **-átláthatósági nyilatkozat, (magánszemély esetén nem kell),**
* **adó nullás igazolás,**
* **területre vonatkozó hasznosítási elképzelések.**

Az ajánlattevő a benyújtott ajánlatához a benyújtástól számított **60 napig** kötve van (ajánlati kötöttség).

Az ajánlattevőnek az ajánlatát, írásban, zárt borítékban van lehetősége benyújtani személyesen vagy postai úton, tértivevényes feladással az alábbi címre: Bábolna Város Önkormányzata (2943 Bábolna, Jókai M. u. 12.). **A pályázatokat folyamatosan be lehet nyújtani, azzal, hogy a Képviselő-testület az eljárást bármikor indokolás nélkül lezárhatja.**

A borítékon az alábbiak feltüntetése szükséges: **PÁLYÁZAT – Ingatlanvásárlás!**

A pályázat kiírója a hiánypótlás lehetőségét kizárja!

Az elbírálás szempontja: a legmagasabb ár.

A pályázaton résztvevőket levélben, vagy telefonon értesítjük a pályázat eredményéről.

A pályázat kiírója fenntartja azon jogát, hogy több érvényes és egyenértékű pályázat esetén a pályázatbontást követően további tárgyalást folytasson, közöttük zártkörű licitet tartson.

A pályázat kiírója fenntartja azon jogát, hogy a pályázatot indokolás nélkül eredménytelennek nyilvánítsa.

Az Önkormányzat a nyertes ajánlatban szereplő ajánlattevővel köt ingatlan adásvételi szerződést. Az ingatlan adásvételi szerződésben csak és kizárólag azon személy jelölhető meg szerződő félnek, aki a pályázatban, mint ajánlattevő megjelölésre került.

**A pályázatok bontását követően az ajánlat módosítására**(pl.: haszonélvezeti jog alapítása, tulajdoni arány módosítása, az ajánlatban nem szereplő más ajánlattevő (házastárs) megjelölése)**nincs lehetőség!**

A meghirdetett ingatlanra a nemzeti vagyonról szóló 2011. évi CXCVI. törvény értelmében a**Magyar Államot** elővásárlási jog illeti meg.

Melléklet: térkép, tulajdoni lap

Bábolna, 2023 február 20.

 **dr. Horváth Klára s.k.**

 polgármester